text: موسم نامی پروجیکٹ وزارت ثقافت کی ایک پہل ہے، جس کا نفاذ بطور نوڈل ایجنسی ہندوستان کے محکمۂ آثار قدیمہ (اے ایس آئی) کے ذریعے کیا جاتا ہے۔ اس مہم میں تحقیقی تعاون اندرا گاندھی نیشنل سینٹر فار دی آرٹس (آئی جی این سی اے) دیتی ہے اور نیشنل میوزیم اس کا معاون ادارہ ہے۔ اس پروجیکٹ کا مقصد کثیر رخی بحر ہند کی دنیا سے متعلق تلاش و جستجو کا کام کرنا ہے۔ یہ آثار قدیمہ اور تاریخی تحقیقات میں تطابق قائم کرنے کا کام کرتا ہے، تاکہ بحرہند میں ثقافتی تنوع، تجارتی اور مذہبی تبادلہ خیالات کو دستاویزی شکل دی جاسکے۔ اس پروجیکٹ کا کلیدی مقصد ایسے مقامات کی نشان دہی کرنا ہے جسے یونیسکو کی عالمی وراثتی فہرست میں جگہ دلائی جاسکے۔ موسم پروجیکٹ کے تحت جن 39 ملکوں کی فہرست کی نشان دہی کی گئی ہے وہ حسب ذیل ہیں۔